**Nyírbátor Város Önkormányzata Képviselő-testületének**

**28/2016.(X.26.)**

**önkormányzati rendelete**

**a Nyírbátor Kártyáról és a nyírbátori lakosoknak nyújtott**

**egyéb kedvezményekről, támogatásokról**

Nyírbátor Város Önkormányzatának Képviselő-testülete az Alaptörvény 32. cikk (1) a) pontjában kapott felhatalmazás alapján a következőket rendeli el:

**I. fejezet**

**Általános rendelkezések**

1. **§**

E rendelet célja, hogy a

1. nyírbátori lakosoknak,
2. Nyírbátor vonzáskörzetében állandó lakóhellyel rendelkező magánszemélyeknek,
3. Nyírbátor testvérvárosaiban állandó lakóhellyel rendelkező magánszemélyeknek, valamint
4. a Nyírbátor közigazgatási területén székhellyel vagy telephellyel rendelkező foglalkoztatónál foglalkoztatási jogviszonyban álló munkavállalóknak

kedvezményes belépést biztosítson a rendeletben meghatározott önkormányzati gazdasági társaságok, intézmények rendezvényeire, illetve a Nyírbátori Sárkány Wellness- és Gyógyfürdőbe, továbbá az önkormányzattal szerződő vállalkozások áruinak, szolgáltatásainak kedvezményes áron történő igénybevételére. Célja továbbá, hogy elősegítse a város lakosságának egyes szolgáltatásokhoz való könnyebb hozzáférését.

1. **§**
2. A Nyírbátor Kártyát (a továbbiakban: kártya) és e rendeletben meghatározott egyéb kedvezményeket a nyírbátori állandó lakóhellyel rendelkező magánszemély veheti igénybe.
3. A Nyírbátor Barát Kártyát (a továbbiakban: barát kártya)
4. a 3. mellékletben meghatározott településeken állandó lakóhellyel rendelkező magánszemély,
5. Nyírbátor hivatalos testvérvárosaiban állandó lakóhellyel rendelkező magánszemély, valamint
6. a Nyírbátor közigazgatási területén székhellyel vagy telephellyel rendelkező foglalkoztatónál foglalkoztatási jogviszonyban álló munkavállaló

veheti igénybe.

**II. fejezet**

**A Nyírbátor Kártyával és a Nyírbátor Barát Kártyával igénybe vehető kedvezmények köre és mértéke**

1. **§**

(1)[[1]](#footnote-1) A kártya a következő társaságok saját rendezvényeire szóló kedvezményes belépésre, illetve szolgáltatásaik, termékeik kedvezményes ár igénybevételére jogosít:

|  |  |
| --- | --- |
| **Intézmények, társaságok** | **A kedvezmény**  **mértéke**  **(a belépőjegy, vásárolt termékek, igénybevett szolgáltatások árából)** |
| Nyírbátori Sárkány Wellness- és Gyógyfürdő | 15% |
| Nyírbátori Sárkány Wellness-és Gyógyfürdő 3 órás jegy | 25% |
| A Nyírbátori Városfejlesztő és Működtető Kft. által üzemeltetett Kulturális Központ egyes rendezvényei | 10% |
| Kedvezményt biztosító új csatlakozók | Külön szerződés szerint vállalt %-os mértékben |

(2) A barát kártya a következő társaságok saját rendezvényeire szóló kedvezményes belépésre, illetve szolgáltatásaik, termékeik kedvezményes ár igénybevételére jogosít:

|  |  |
| --- | --- |
| **Intézmények, társaságok** | **A kedvezmény**  **mértéke**  **(a belépőjegy, vásárolt termékek, igénybevett szolgáltatások árából)** |
| Nyírbátori Sárkány Wellness- és Gyógyfürdő | 10% |
| A Nyírbátori Városfejlesztő és Működtető Kft. által üzemeltetett Kulturális Központ egyes rendezvényei | 10% |
| Kedvezményt biztosító új csatlakozók | Külön szerződés szerint vállalt %-os mértékben |

(3) Az (1)-(2) bekezdésben felsorolt kedvezmények csoportos jegy vásárlása során nem érvényesíthetőek, más kedvezményekkel azonban a kedvezményt nyújtó döntése alapján (nyugdíjas, diákjegy, egyéb árkedvezmények) összevonhatóak.

(4) A kártya és a barát kártya személyre szólóan készül, és kizárólag a birtokosa részére biztosítja a kedvezmény igénybe vételét.

(5) Az egyes intézmények és társaságok a kártya és a barát kártya emblémáját, és az általuk biztosított kedvezmény mértékét jól látható helyen kötelesek elhelyezni. A kártya és a barát kártya által kedvezményt nyújtó gazdasági társaságok kötelesek a felhasználást szabályzatban rögzíteni.

(6) A kedvezményt nyújtók köre az önkormányzati intézményrendszerbe nem tartozó csatlakozókkal a polgármester által megkötött külön megállapodás alapján bővülhet. Nyírbátor Város Önkormányzata a szerződés megkötését követően haladéktalanul és folyamatosan tájékoztatja a kártyabirtokosokat a kedvezményt nyújtó szolgáltatókról (név, cím, kedvezmény mértéke) a város honlapján ([www.nyirbator.hu](http://www.nyirbator.hu)), továbbá a helyben szokásos módon.

**III. fejezet**

**A kártya és a barát kártya igénylése, díja, kibocsátása**

4.§

(1) A kártyát a rendelet 1. mellékletében, a barát kártyát a rendelet 2. mellékletében szereplő igénylőlapon lehet igényelni a Nyírbátori Polgármesteri Hivatal Kabinet szervezeti egységének e célra létesített ügyfélszolgálatán (4300. Nyírbátor, Szabadság tér 7.). (továbbiakban: ügyfélszolgálat).

(2) Az igénylésekről az ügyfélszolgálat vezet nyilvántartást.

(3) A kártya igénylése során a személyazonosság és a lakcím igazolására alkalmas okmány, okirat szükséges. A kártyát az igényléstől számított 30 napon belül el kell készíteni, és az igénylőnek át kell adni.

(4) A barát kártya igénylése során:

1. Nyírbátor vonzáskörzetében állandó lakóhellyel rendelkező magánszemélyeknek a személyazonosság és a lakcím igazolására alkalmas okmány, okirat,
2. Nyírbátor hivatalos testvérvárosaiban állandó lakóhellyel rendelkező magánszemélyeknek a személyazonosság és a lakcím igazolására alkalmas okmány, okirat,
3. a Nyírbátor közigazgatási területén székhellyel vagy telephellyel rendelkező foglalkoztatónál foglalkoztatási jogviszonyban álló munkavállalóknak a munkaviszonyról 15 napnál nem régebbi munkáltatói igazolás

szükséges. A kártyát az igényléstől számított 30 napon belül el kell készíteni, és az igénylőnek át kell adni.

[[2]](#footnote-2)(5) A kártya és a barát kártya igénylése díjmentes.

[[3]](#footnote-3)(6) A kártya és a barát kártya 3 alkalommal érvényesíthető, ezt követően új kártyát kell igényelni.

[[4]](#footnote-4)(7) Az elveszített/ellopott kártya és a barát kártya pótlása díjmentes.

(8) Ha az elfogadóhely jogosulatlan kártyahasználatot tapasztal, köteles a kártyát és a barát kártyát bevonni, és leadni az ügyfélszolgálatnak.

(9) A kártyabirtokos és a barát kártya birtokosa a jogosultsági feltételekben bekövetkezett változásokat 15 napon belül köteles az ügyfélszolgálaton bejelenteni.

**(10)** A kártya és a barát kártya a kiállításától számított egy évig érvényes. Ezt követően a kártyát és a barát kártyát évente érvényesíttetni kell a nyilvántartás adatainak megerősítésével, és hologramos bélyeggel.

**(11)** Amennyiben a kártya vagy a barát kártya birtokosa a jogosultsági feltételeknek már nem felel meg, úgy kártyáját vagy barát kártyáját az ügyfélszolgálaton le kell adnia, mely érvénytelenítésre kerül.

(12) Az elvesztett/ellopott kártyák és a barát kártyák a bejelentést követően érvénytelenítésre kerülnek.

(13) A kártyaérvénytelenítés tényét a nyilvántartásba be kell vezetni.

**5. §**

(1) Az a magánszemély, aki nem a nevére szóló kártyával vagy barát kártyával a rendeletben meghatározott kedvezményeket igénybe veszi (jogosulatlan használat), vagy a 4. § (9) bekezdésében foglalt változás-bejelentési kötelezettségének nem tesz eleget köteles a jogosulatlan használatból eredő kárt a szolgáltatónak megtéríteni.

**IV. fejezet**

**Balneoterápiás kezelés támogatása**

**6. §**

(1) A Nyírbátorban állandó lakóhellyel rendelkező személyektől, a Sárkány Wellness és Gyógyfürdő gyógyászati kezelőjében elvégzett, az Országos Egészségbiztosítási Pénztár által támogatott balneoterápiás kezelésekért fizetendő önrészt az önkormányzat átvállalja.

(2) Az átvállalt önrész forrását az önkormányzat az éves költségvetésében külön soron biztosítja.

(3) Az önkormányzat a Sárkány Wellness és Gyógyfürdő gyógyászati kezelőjének mindenkori üzemeltetőjével az előirányzat felhasználásáról és elszámolásáról évente külön megállapodást köt.

**V. fejezet**

**Lakossági internet-hozzáférés támogatása**

**7. §**

**(1)** Az önkormányzat a nyírbátori állandó lakóhellyel rendelkező magánszemélyeknek a tárgyévi költségvetésben e célra tervezett összeg erejéig pályázat útján utólag a lakossági internet előfizetéshez támogatást nyújt.

**(2)** Internet támogatásra jogosult az a nyírbátori állandó lakóhellyel rendelkező magánszemély, aki internet előfizetéssel rendelkezik és a háztartásában az egy főre eső jövedelem nem haladja meg az 57.000,- (ötvenhétezer) forintot és

a) a háztartásban legalább két fő kiskorú vagy tanulói vagy hallgatói jogviszonnyal rendelkező nyírbátori állandó lakóhelyű személy él, vagy

b) egyedül él a háztartásban és a 60. életévét betöltötte, vagy

c) legalább egy - az a) pontban foglalt feltételeknek megfelelő - gyermekét egyedül neveli.

**8. §**

(1) A támogatás mértéke havi 1.000,-Ft (egyezer forint). Egy háztartásban csak egy előfizetés után igényelhető támogatás.

(2) A képviselő-testület a költségvetés elfogadása után írja ki a pályázatot és – e rendelet alapján - határozza meg a részletes pályázati feltételeket. A pályázatot évente egy alkalommal lehet benyújtani.

(3) A beérkezett pályázatokat a polgármester bírálja el.

(4) A pályázati feltételeknek megfelelő pályázóknak a lakossági internet szolgáltatáshoz nyújtott támogatást a befizetett számlák bemutatását követően évente egy alkalommal fizeti ki a Polgármesteri Hivatal Költségvetési- és Adóirodája.

**VI. fejezet**

**Helyi autóbusz közlekedés támogatása**

**9. §**

(1) A Nyírbátorban állandó lakóhellyel rendelkező személyektől, a Nyírbátor Ipari Park elnevezésű helyi autóbusz járaton fizetendő jegyárat, illetve bérlet árat az önkormányzat átvállalja.

(2) Az átvállalt önrész forrását az önkormányzat az éves költségvetésében a helyi autóbusz közlekedés támogatása soron biztosítja.

(3) Az önkormányzat a helyi menetrendszerinti autóbuszjárat mindenkori üzemeltetőjével megkötésre kerülő közszolgálati megállapodás keretében biztosítja a támogatást.

**VII. fejezet**

**Értelmező rendelkezések**

10. §

E rendelet V. fejezetében szereplő rendelkezések értelmezésénél a szociális igazgatásról és szociális ellátásokról szóló 1993. évi III. törvény 4. §-ának rendelkezéseit kell alkalmazni.

**VII. fejezet**

**Záró rendelkezések**

11. §

(1) Ez a rendelet 2016. november 1-én lép hatályba.

(2) Hatályát veszti a Nyírbátor Kártyáról és a nyírbátori lakosoknak nyújtott egyéb kedvezményekről, támogatásokról szóló 1/2015.(I.28.) önkormányzati rendelet.

K.m.f.

**Máté Antal s.k. Pappné dr. Fülöp Enikő s.k.**

**polgármester jegyző**

**A kiadmány hiteléül:**

**Kondás Tímea**

**ügykezelő**1. számú melléklet

**I G É N Y L Ő L A P**

**Nyírbátor Kártya megvásárlásához**

**Első, új kártya igénylése**

**Lejárt kártya helyett új kártya igénylése**

**Kártya érvényesítése**

**Elvesztett kártya pótlása**

(A megfelelő négyzetbe “x” jel írandó)

**\*Az igénylő neve:**

…………………………………………………………………………………………

**\*Anyja neve:**

…………………………………………………………………………………………

**\*Az igénylő lakcíme:**

………………………………………………………………………………………….

**\*Az igénylő születési dátuma:** (év, hó, nap)

………………………………………………………………………………………….

**Az igénylő e-mail címe, telefonszáma:**

…………………………………………………………………………………………

Az igénylő vállalja, hogy a jogosultsági feltételekben bekövetkezett változásokat 15 napon belül a Nyírbátor Kártya és a Nyírbátor Barát kártya ügyfélszolgálatán bejelenti, és egyidejűleg nyilatkozik arról, hogy hozzájárul az itt feltüntetett adatai nyilvántartásba vételéhez, és azok statisztikai célú felhasználásához – a személyes adatainak védelme mellett.

Kelt:………………………………………

………………………………

az igénylő aláírása

**Kérjük az igénylőlapot nyomtatott betűvel kitölteni.**

**\***kötelező kitölteni

2. melléklet

**I G É N Y L Ő L A P**

**Nyírbátor Barát Kártya megvásárlásához**

**Első, új kártya igénylése**

**Lejárt kártya helyett új kártya igénylése**

**Kártya érvényesítése**

**Elvesztett kártya pótlása**

(A megfelelő négyzetbe “x” jel írandó)

Igénylés jogcíme:

Nyírbátor vonzáskörzetében lakóhellyel rendelkező magánszemély

Nyírbátor hivatalos testvérvárosaiban lakóhellyel rendelkező magánszemély

Nyírbátor közigazgatási területén székhellyel vagy telephellyel rendelkező foglalkoztatónál foglalkoztatási jogviszonyban álló munkavállaló (fennálló munkaviszonyról 15 napnál nem régebbi munkáltatói igazolás csatolása szükséges)

(A megfelelő négyzetbe “x” jel írandó)

**\*Az igénylő neve:**

…………………………………………………………………………………………

**\*Anyja neve:**

…………………………………………………………………………………………

**\*Az igénylő lakcíme:**

………………………………………………………………………………………….

**\*Az igénylő születési dátuma:** (év, hó, nap)

………………………………………………………………………………………….

**Az igénylő e-mail címe, telefonszáma:**

…………………………………………………………………………………………

Az igénylő vállalja, hogy a jogosultsági feltételekben bekövetkezett változásokat 15 napon belül a Nyírbátor Kártya és a Nyírbátor Barát kártya ügyfélszolgálatán bejelenti, és egyidejűleg nyilatkozik arról, hogy hozzájárul az itt feltüntetett adatai nyilvántartásba vételéhez, és azok statisztikai célú felhasználásához – a személyes adatainak védelme mellett.

Kelt:………………………………………

………………………………

az igénylő aláírása

**Kérjük az igénylőlapot nyomtatott betűvel kitölteni.**

**\***kötelező kitölteni

3. melléklet

Nyírbátor Barát Kártya igénylésére az alábbiakban felsorolt településen állandó lakóhellyel rendelkező magánszemély jogosult:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | BALKÁNY | | BÁTORLIGET | | BIRI | | BÖKÖNY | | ENCSENCS | | ÉRPATAK | | GESZTERÉD | | HODÁSZ | | KÁLLÓSEMJÉN | | KISLÉTA | | MÁRIAPÓCS | | MÉRK | | NAGYKÁLLÓ | | NYÍRBÁTOR | | NYÍRBÉLTEK | | NYÍRBOGÁT | | NYÍRCSÁSZÁRI | | NYÍRDERZS | | NYÍRGELSE | | NYÍRGYULAJ | | NYÍRKÁTA | | NYÍRLUGOS | | NYÍRMIHÁLYDI | | NYÍRPILIS | | NYÍRVASVÁRI | | ÖMBÖLY | | PENÉSZLEK | | PIRICSE | | PÓCSPETRI | | SZAKOLY | | TEREM | | TIBORSZÁLLÁS | | VÁLLAJ | |
|  |
|  |
|  |
|  |
|  |
|  |
|  |
|  |

1. Módosította: 31/2016. (XI.30.) számú önkormányzati rendelet [↑](#footnote-ref-1)
2. Módosította: 31/2016. (XI.30.) számú önkormányzati rendelet Hatályos: 2017. január 1. [↑](#footnote-ref-2)
3. Módosította: 31/2016. (XI.30.) számú önkormányzati rendelet Hatályos: 2017. január 1. [↑](#footnote-ref-3)
4. Módosította: 31/2016. (XI.30.) számú önkormányzati rendelet Hatályos: 2017. január 1. [↑](#footnote-ref-4)